คือหนูฝั่งยาได้ปีหนึ่งเเล้วประจำเดือนมาเกือบจะเป็นเดือน พอไปเอาเข็มออก ประจำเดือนเริ่มหาย เเล้วมีอะไรกับเเฟนหลังจากไปเอาเข็มออกได้ประมาณ8วัน มีสิทธ์ท้องไม่ค่ะ เพราะตอนนี้มีอาการเจ็บที่เต้านมเล็กน้อยค่ะ หรือจะเป็นอาการประจำเดือนจะมาค่ะ #ตอบหน่อยน่ะค่ะ
สวัสดีค่ะ อาการที่มีเลือดออกเกือบ 1 เดือนหลังจากที่ไปฝังยาคุมกำเนิดมา ก็น่าจะเกิดจากผลข้างเคียงของยาฝังได้ ทั้งนี้ หากได้ถอดยาฝังคุมกำเนิดออกแล้ว และเลือดเริ่มลดลง ก็ถือว่าปกติดี และเมื่อถอดยาฝังคุมกำเนิดออก หากมีเพศสัมพันธ์ ก็จะมีโอกาสตั้งครรภ์ได้ภายใน 1-3 เดือน ดังนั้น หากเพิ่งถอดออกไปเพียง 8 วัน แล้วมีเพศสัมพันธ์ โอกาสในการตั้งครรภ์ก็ถือว่ายังมีน้อยอยู่ค่ะ อย่างไรก็ตาม หลังจากนี้ แนะนำควรใช้ถุงยางอนามัย หรืออาจเริ่มทานยาคุมกำเนิดไปเลยก็ได้ และหากเริ่มทานยาคุมกำเนิดแล้ว ควรงดการมีเพศสัมพันธ์ไปประมาณ 7 วันก่อน เพื่อรอให้ยาได้เริ่มออกฤทธิ์ก่อนค่ะส่วนอาการเจ็บเต้านมเล็กน้อย อาจเกิดจากการเปลี่ยนแปลงของฮอร์โมนจากการที่เพิ่งถอดยาฝังออกได้ หรือเกิดจากการมีความเครียด วิตกกังวล แต่ไม่น่าใช่อาการก่อนการมีประจำเดือนมา เพราะหลังจากถอดยาฝังคุมกำเนิด อาจต้องใช้เวลา 4-6 สัปดาห์ หรือนานกว่านั้น กว่าประจำเดือนจะเริ่มมาเป็นปกติค่ะ